ตลาดหุ้นสหรัฐฯปิดลบ
ตลาดหุ้นสหรัฐปิดในแดนลบ จากข้อมูลศก.อ่อนแอในจีนและยุโรป ขณะที่น้ำมันโลกขยับลงแรงเช่นกัน
23 มี.ค. 2555

ตลาดหุ้นสหรัฐปิดในแดนลบ จากข้อมูลศก.อ่อนแอในจีนและยุโรป ขณะที่น้ำมันโลกขยับลงแรงเช่นกัน
ข้อมูลทางเศรษฐกิจอันอ่อนแอของจีนและยุโรปส่งผลให้ตลาดหุ้นสหรัฐฯวานนี้(22มี.ค.) ปิดในแดนลบ แม้มีข้อมูลเกี่ยวกับตลาดงานภายในประเทศก็ตาม       ดัชนีหุ้นดาวโจนส์ ลดลง 78.48 จุด (0.60 เปอร์เซ็นต์) ปิดที่ 13,046.14 จุด แนสแดค ลดลง 12.00 จุด (0.39 เปอร์เซ็นต์) ปิดที่ 3,063.32 จุด เอสแอนด์พี ลดลง 10.11 จุด (0.72 เปอร์เซ็นต์) ปิดที่ 1,392.78 ขณะที่น้ำมันโลกขยับลงแรง หลังมีความกังวลว่าระดับราคาที่สูงอาจคุกคามการฟื้นตัวของเศรษฐกิจโลกท่ามกลางข้อมูลทางเศรษฐกิจอันอ่อนแอของจีนและยุโรป       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 1.92 ดอลลาร์ ปิดที่ 105.35 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.06 ดอลลาร์ ปิดที่ 123.14 ดอลลาร์ต่อบาร์เรล